b'\n_START_ARTICLE_\nAFC S\xc4\x83geata N\xc4\x83vodari\n_START_SECTION_\nIstorie\n_START_PARAGRAPH_\nEchipa a fost \xc3\xaenfiin\xc8\x9bat\xc4\x83 \xc3\xaen anul 1960 \xc8\x99i a evoluat \xc3\xaen localitatea Stejaru din jude\xc8\x9bul Tulcea p\xc3\xa2n\xc4\x83 \xc3\xaen 2010. \xc3\x8en sezonul 2007-2008 a ob\xc8\x9binut \xc3\xaen premier\xc4\x83 promovarea \xc3\xaen Liga a III-a, unde a fost repartizat\xc4\x83 \xc3\xaen Seria a V-a. \xc3\x8en sezonul 2008-2009 a ocupat locul cinci \xc3\xaen aceast\xc4\x83 serie, la 13 puncte \xc3\xaen urma c\xc3\xa2\xc8\x99tig\xc4\x83toarei, Steaua II Bucure\xc8\x99ti._NEWLINE_\xc3\x8ens\xc4\x83 \xc3\xaen vara anului 2009, S\xc4\x83geata a fuzionat cu CS Buftea, echip\xc4\x83 prezent\xc4\x83 \xc3\xaen Liga a II-a,, \xc8\x99i a preluat locul celei din urm\xc4\x83 \xc3\xaen al doilea e\xc8\x99alon al fotbalului rom\xc3\xa2nesc._NEWLINE_Pe banca tehnic\xc4\x83 fusese adus \xc3\xaenc\xc4\x83 din sezonul petrecut \xc3\xaen Liga a III-a, tehnicianul Aurel \xc8\x98unda, iar printre juc\xc4\x83torii transfera\xc8\x9bi pentru a \xc3\xaent\xc4\x83ri lotul tulcenilor se num\xc4\x83r\xc4\x83 Alin Paleacu, portarul Florin Olteanu, George \xc8\x98oltuz sau Alexandru Chi\xc8\x9bu._NEWLINE_Bugetul echipei \xc3\xaen primul sezon \xc3\xaen Liga a II-a a fost asigurat de \xc8\x99apte finan\xc8\x9batori \xc3\xaens\xc4\x83 majoritatea banilor au venit din abonamente. S\xc4\x83geata Stejaru a avut 150 de abona\xc8\x9bi care au pl\xc4\x83tit pe sezon dou\xc4\x83 mii de dolari. _NEWLINE_\xc3\x8en vara anului 2010, conducerea echipei a \xc3\xaencheiat un parteneriat cu prim\xc4\x83ria ora\xc8\x99ului N\xc4\x83vodari, noua echip\xc4\x83 urm\xc3\xa2nd s\xc4\x83 se numeasc\xc4\x83 AFC S\xc4\x83geata N\xc4\x83vodari prin fuziunea cu echipa local\xc4\x83 CS N\xc4\x83vodari, fosta CS Midia N\xc4\x83vodari \xc8\x99i s\xc4\x83 evolueze din sezonul 2010-2011 pe stadionul din N\xc4\x83vodari. \xc3\x8en sezonul 2010-2011, S\xc4\x83geata N\xc4\x83vodari a fost repartizat\xc4\x83 \xc3\xaen Liga a II-a. A promovat \xc3\xaen Liga I dup\xc4\x83 sezonul 2012-2013, \xc3\xaen care a ob\xc8\x9binut numeroase victorii.\n_START_SECTION_\nStadionul\n_START_PARAGRAPH_\nS\xc4\x83geata Stejaru \xc8\x99i-a disputat meciurile de pe teren propriu pe stadionul din comuna Stejaru, o aren\xc4\x83 inaugurat\xc4\x83 \xc3\xaen 2009, \xc8\x99i care are o capacitate de 3.000 de locuri._NEWLINE_Din 2010, odat\xc4\x83 cu mutarea la N\xc4\x83vodari, echipa evolueaz\xc4\x83 pe stadionul Petromidia din localitatea const\xc4\x83n\xc8\x9bean\xc4\x83.'